ЛОМИ ЦОГАЛИ  (Фаьлга)

    Цхьан хьунагIа тайп-тайпара оакхарий хиннад. Царна массанена тIадилла лом хиннад.
    Оакхароша вIашагIа а кхийтта соцам баьб, лома хIара денна хан-ханнахьа кхаа тергба вай, аьнна. Лом раьза хиннад цу гIулакха. 
    Цкъа лом долча даха аргIа кхаьчай цогала. Ше долча цогал хьакхаьчача тIачайхад лом:
        –  Хьо дукха хIана гайнад, цогилг?!
        –  Ва, тха веза да! Сона тIадилладар хьо долча цогал доаладе, бакъда наькъа тIа гIолла из доаладеш со хьадоагIаш, тIакхийтта цхьан ломо дIадаьккхар из согара.
        –  Мичахьа дахар из лом?
        –  Аз дIахькхаргья хьона из даха моттиг.
    КIоарга гIув йолча дIатIадигад цогало лом.
        –  Укх чу Iочудахар из, –  аьннад цогало. –  Iочухьажа духьаргдац со.
    Цогал хьамархIа а дела гIув чу Iочухьежад лом. ГIув чу латтача хи тIа цар си-баташ хиннад. ЭгIаздаха лом, цогал лаьтта Iо а кхесса, гIув чу чукхоссаденнад.
Цигга денна дIадаьннад лом.
    Оакхарий мукъа а даьнна, паргIатта даха хайшад.